open-index/open-wikipedia-markdown huggingface dataset:
Litara-A

**Litara-A** — культурніцкі мультымедыйны праект, накіраваны на папулярызацыю беларускай літаратуры. Заснаваны ў кастрычніку 2013 года ў Мінску супольнымі намаганнямі рэжысёра, аператара, кіраўніка студыі відэапрадакшну Zvonka Паўла Доўнара і мадэлі, настаўніка польскай ды беларускай мовы і літаратуры Дзяніса Бурко. 

Назва праекту — своеасаблівае скарачэнне слова «літаратура», а таксама сімвал пачатку, бо літара «а» — першая ў алфавіце. Заснавальнікі лічаць сваю дзейнасць менавіта пачаткам, сваім першым крокам на шляху да папулярызацыі беларускасці.

Галоўная ідэя «Litara-A» — стварэнне відэазамалёвак, на якіх кожны жадаючы можа прадэкламаваць верш ці прозу па-беларуску. За час існавання ініцыятывы ўдзел у праекце прынялі вядомыя беларускія асобы, сярод якіх тайбаксёр Віталь Гуркоў, рэпер і акцёр Vinsent, паэт і перакладчык Андрэй Хадановіч, журналіст і выкладчык курсаў беларускай мовы «Мова нанова» Глеб Лабадзенка, паэт Віталь Рыжкоў, журналістка Ганна Трубачова, пісьменнік, мастацтвазнаўца і журналіст Віктар Марціновіч.

## Спасылкі 
* Будзьма беларусамі
* АРТ-сядзіба 
* naviny.by
* Хартыя 97
* Наша ніва

Катэгорыя:Мультымедыя
Улад Кірыкеш

**Улад Юліян Кірыкеш** (; нар. , Бакэу, Румынія) — румынскі футбаліст венгерскага паходжання, абаронца бухарэсцкага ФКСБ і нацыянальнай зборнай Румыніі.

## Клубная кар’ера 
Займацца футболам Улад пачаў у родным горадзе, але потым перайшоў у клуб «Ардзялул» з Клужа, дзе ў гэты ж час у акадэміі займаліся Міхай Рэдуц і Александру Максім. У 2007 годзе Кірыкеш далучыўся да акадэміі партугальскай «Бенфікі», дзе правёў 12 месяцаў. У 2008 гозе вярнуўся на радзіму, дзе спачатку выступаў за «Інтэрнацыянал», а потым за «Пандурый».

З 2012 года Улад з’яўляўся іграком сталічанага клуба «Сцяўа», які выклаў за іграка 1,2 млн еўра. 24 жніўня 2013 года румынскі клуб прадаўправы на іграка англійскаму «Тотэнхэм Хотспур» за 9,5 млн еўра. Дэбют іграка за новы клуб прыпаў на матч Кубка лігі супраць «Астан Вілы», які скончыўся перамогаў «шпораў» з лікам 4:0.

30 ліпеня 2015 года было афіцыйна абвешчана аб пераходзе абаронцы ў італьянскі клуб «Напалі».

У верасні 2019 года быў арандаваны «Сасуола» з абавязацельствам выкупу, на наступны год стаў паўнавартасным іграком каманды. У ліпені 2022 года перайшоў у «Крэманезэ».

У ліпені 2023 года вярнуўся ў ФКСБ.

## Міжнародная кар’ера 
Улад дэбютаваў за нацыянальную зборную Румыніі 2 верасня 2011 года ў матчы супраць зборнай Люксембурга.

## Дасягненні 
**«Сцяўа»**:
* Чэмпіён Румыніі: 2013
* Уладальнік Суперкубка Румыніі: 2013

## Крыніцы 
## Спасылкі 
Катэгорыя:Футбалісты Румыніі
Катэгорыя:Ігракі зборнай Румыніі па футболе
Катэгорыя:Ігракі ФК Інтэрнацыянал Курця-дэ-Арджэш
Катэгорыя:Ігракі ФК Пандурый
Катэгорыя:Ігракі ФК Сцяўа Бухарэст
Катэгорыя:Ігракі ФК Тотэнхэм Хотспур
Катэгорыя:Ігракі ФК Напалі
Катэгорыя:Ігракі ФК Сасуола
Катэгорыя:Ігракі ФК Крэманезэ
Ордэн Дружбы народаў (Беларусь)

**Ордэн Дружбы народаў** — дзяржаўная ўзнагарода сучаснай Беларусі.

## Статут ордэна 
Ордэнам Дружбы народаў узнагароджваюцца грамадзяне:

* за значны ўнёсак у справу ўмацавання міру, дружалюбных адносін і супрацоўніцтва паміж дзяржавамі, кансалідацыі грамадства і адзінства народаў;
* за асабліва плённую дзейнасць па збліжэнні і ўзаемаўзбагачэнню нацыянальных культур;
* за высокія дасягненні ў міжнароднай грамадскай, дабрачыннай і гуманітарнай дзейнасці;
* за вялікі асабісты ўнёсак у развіццё і множанне духоўнага і інтэлектуальнага патэнцыялу Рэспублікі Беларусь, актыўную дзейнасць па абароне правоў чалавека і яго сацыяльных інтарэсаў;
* за асаблівыя заслугі ў развіцці знешнеэканамічнай дзейнасці, дэмакратыі і сацыяльнага прагрэсу.

Ордэн Дружбы народаў носіцца на шыйнай стужцы.

## Апісанне 
Ордэн Дружбы народаў уяўляе сабой знак, выкананы ў форме пяці- і дзесяціканцовай зорак. Пяціканцовая зорка, пакрытая чырвонай эмаллю і апраўленая па контуры выпуклымі кроплямі, накладваецца на дзесяціканцовую зорку дыяметрам 59 мм, якая ўтворана пяццю залацістымі пірамідальнымі гранямі і пяццю залацістымі пучкамі разбежных прамянёў. У цэнтры ордэна размешчана накладная выява зямнога шара з пяццю кантынентамі, асобныя дэталі якога пакрыты сіняй эмаллю. Зямны шар абрамлены абадком з выявай поціскаў рукі. Адваротны бок ордэна мае гладкую паверхню, у цэнтры знаходзіцца нумар ордэна.

Ордэн пры дапамозе вушка і плоскага кальца, да якога прымацаваны прамавугольны знак памерам 14х14 мм, які ўяўляе ў мініяцюры Дзяржаўны сцяг Рэспублікі Беларусь, злучаецца з муаравай стужкай сіняга колеру шырынёй 44 мм.

Ордэн Дружбы народаў вырабляецца са срэбра з пазалотай.

## Спасылкі 
* Закон Рэспублікі Беларусь ад 18.05.2004 № 288-З (рэд. ад 04.05.2005) «Аб дзяржаўных узнагародах Рэспублікі Беларусь»
* Указ Прэзідэнта Рэспублікі Беларусь «Аб зацвярджэнні апісання ордэнаў, медалёў і нагрудных знакаў да ганаровых званняў Рэспублікі Беларусь»
* Дзяржаўныя ўзнагароды і прэміі Рэспублікі Беларусь
Карлас Кармона

**Ка́рлас Эмі́ліа Кармо́на Тэ́лья** (; нар. , Какімба, Чылі) — чылійскі футбаліст, паўабаронца. Ігрок нацыянальнай зборнай Чылі (2008—2017).

## Клубная кар’ера 
Кар’еру пачаў у клубе «Какімба Уніда», аднак ужо праз два гады перайшоў у склад клуба «О’Хігінс», дзе затрымаўся толькі на сезон. 1 чэрвеня 2008 года перайшоў у склад клуба італьянскай Серыі A «Рэджына». Дэбют прыпаў на матч 14 верасня супраць «Тарына» (1:1), дзе Карлас адгуляў усе 90 хвілін. Пасля таго як «Рэджына» страціла сваё месца ў элітным дывізіёне Карлас перайшоў у склад «Аталанты».

У лютым 2017 года стаў іграком амерыканскага клуба «Атланта Юнайтэд». У студзені 2018 года вярнуўся ў Чылі, стаўшы іграком «Кола-Кола». У лютым 2021 года далучыўся да «Какімба Уніда», дзе пачынаў кар’еру. Па выніках сезона 2021 дапамог клубу выйсці ў Прымеру, пасля чаго ў студзені 2022 года абвясціў пра завяршэнне кар’еры.

## Міжнародная кар’ера 
У чэрвені 2008 года Кармона быў упершыню выкліканы Марсела Б’ельсам у склад нацыянальнай зборнай Чылі, дэбютаваўшы 14 чэрвеня ў матчы супраць зборнай Балівіі ў кваліфікацыі да чэмпіянату свету.

## Крыніцы 
## Спасылкі 
Катэгорыя:Футбалісты Чылі
Катэгорыя:Ігракі зборнай Чылі па футболе
Катэгорыя:Ігракі ФК Какімба Уніда
Катэгорыя:Ігракі ФК О’Хігінс
Катэгорыя:Ігракі ФК Рэджына
Катэгорыя:Ігракі ФК Аталанта
Катэгорыя:Ігракі ФК Атланта Юнайтэд
Катэгорыя:Ігракі ФК Кола-Кола
Нарэя

**Нарэ́я** (, ) — старажытны галоўны горад таўрыскаў у Норыку, па імі якога называлася ўся правінцыя.

Ён знаходзіўся ў цэнтры правінцыі на рацэ Мурыі і вядомы тым, што рымляне пацярпелі тут паражэнне пад правадырствам консула Гнея Папірыя Карбона ад кімвраў (113 да н.э.), а таксама няўдалай аблогай бояў у часы Юлія Цэзара. Рэшткі не выяўлены. Меркавана знаходзіўся ў раёне сучаснага Ноймаркта ў Штырыі.

## Гл. таксама 
* Вірун

Катэгорыя:Населеныя пункты паводле алфавіта
Катэгорыя:Колішнія гарады Еўропы
Катэгорыя:Старажытны Рым
Катэгорыя:Гісторыя Штырыі
Данілу Луіс да Сілва

**Дані́лу Лу́іс да Сі́лва** (; нар. , Бікас, Бразілія), больш вядомы як проста **Данілу** або **Даніла** — бразілійскі футбаліст, правы абаронца  італьянскага клуба «Ювентус» і нацыянальнай зборнай Бразіліі.

## Клубная кар’ера 
Займацца футболам пачаў у клубе «Амерыка Мінейру» з горада Белу-Арызонты. Да гэтага клуба ён прыяднаўся ва ўзросце 12 гадоў. У маі 2010 года Данілу перайшоў у склад клуба «Сантус», разам з якім у наступным годзе стаў пераможцам Лігі Паўліста і Кубка Лібертадорэс. Напачатку студзеня 2012 года, пасля клубнага чэмпіянату свету 2011 года Данілу падпісаў кантракт з партугальскім грандам «Порту». Паводле дагавора кантракт дзейнічае да чэрвеня 2016 года, а за іграка партугальцы заплацілі 13 млн еўра. Спачатку Данілу быў заменшчыкам абаронцы Крысціяна Сепунару, аднак у хуткім часе выцесніў таго са складу.

У 1/16 фінала Лігі чэмпіёнаў 2014/2015 Данілу забіў гол з пенальці ў першым матчы супраць «Базеля», такім чынам забяспечыўшы клубу нічыю. У матчы ў адказ 10 сакавіка 2015 года ўжо ў першым тайме Данілу атрымаў пашкоджанне, сутыкнуўшыся са сваім партнёрам Фабіяну, і быў адвезены ў шпіталь.

31 сакавіка 2015 года мадрыдскі «Рэал» абвясціў аб набыцці Данілу, які далучыўся да новага клуба 30 чэрвеня. Сума трансферу склала 31,5 млн еўра. 9 ліпеня 2015 года на стадыёне «Сант’яга Бернабеу» прайшла прэзентацыя новага іграка «Рэала», які атрымаў 23-і нумар. У складзе «Рэала» не меў трывалага месца ў аснове, звычайна выкарыстоўваўся для ратацыі, падмяняючы Дані Карвахаля на пазіцыі правага абаронцы.

У ліпені 2017 года было абвешчана аб пераходзе Данілу ў «Манчэстэр Сіці» за 30 млн еўра.

У жніўні 2019 года за 37 млн еўра перайшоў з «Манчэстэр Сіці» ў «Ювентус», пры гэтым у адваротным кірунку направіўся Жуан Канселу.

## Міжнародная кар’ера 
Яшчэ выступаючы за «Сантус», Данілу дэбютаваў у складзе зборнай Бразіліі 14 верасня 2011 года ва ўзросце ўсяго толькі 20 гадоў у матчы супраць зборнай Аргенціны (0:0).

## Дасягненні 
**«Сантус»**:
* Чэмпіён штата Сан-Паўлу: 2011
* Уладальнік Кубка Лібертадорэс: 2011

**«Порту»**:
* Чэмпіён Партугаліі (2): 2012, 2013

**«Рэал»**:
* Чэмпіён Іспаніі: 2017
* Пераможца Лігі чэмпіёнаў (2): 2016, 2017
* Уладальнік Суперкубка УЕФА: 2016
* Пераможца клубнага чэмпіянату свету: 2016

**«Манчэстэр Сіці»**:
* Чэмпіён Англіі (2): 2018, 2019
* Уладальнік Кубка Англіі: 2019
* Уладальнік Кубка Футбольнай лігі (2): 2018, 2019

**«Ювентус»**
* Чэмпіён Італіі: 2020
* Уладальнік Кубка Італіі: 2021
* Уладальнік Суперкубка Італіі: 2020

## Крыніцы 
## Спасылкі 
Катэгорыя:Футбалісты Бразіліі
Катэгорыя:Ігракі зборнай Бразіліі па футболе
Катэгорыя:Ігракі ФК Амерыка Мінейру
Катэгорыя:Ігракі ФК Сантус
Катэгорыя:Ігракі ФК Порту
Катэгорыя:Ігракі ФК Рэал Мадрыд
Катэгорыя:Ігракі ФК Манчэстэр Сіці
Катэгорыя:Ігракі ФК Ювентус
Катэгорыя:Футбалісты на летніх Алімпійскіх гульнях 2012 года
Катэгорыя:Сярэбраныя прызёры летніх Алімпійскіх гульняў 2012 года
ФК Тарына

**«Тарына»** () — італьянскі футбольны клуб з горада Турын. Заснаваны ў 1906 годзе. Сяміразовы чэмпіён Італіі і пяціразовы ўладальнік Кубка Італіі. Клуб правёў большую частку сваёй гісторыі ў элітным дывізіёне італьянскага футбола. Асноўнымі колерамі клуба з’яўляюцца бардовы і белы.

Апошняе чэмпіёнства клуба датавана сезонам 1975/76. Найвышэйшым поспехам клуба на еўрапейскай арэне лічыцца другое месца ў Кубку УЕФА сезона 1991/92. Гістарычна склалася так, што «Тарына» ўваходзіць у лік пяці самых паспяховых клубаў у італьянскім футболе ў плане перамог у чэмпіянаце. У 2005 годзе клуб быў перазаснаваны.

З сезона 2012/13 клуб гуляе ў Серыі A.

## Гісторыя 
Футбольны клуб «Тарына» быў заснаваны 3 снежня 1906 года пасля сустрэчы ў бвеласіпедным камбінаце Фойгт недалёка ад цэнтру Турына. Асноўнымі ігракамі клуба адразу сталі некалькі ігракоў «Ювентуса» на чале з Альфрэда Дзікам, які пакінуў «Ювентус» пасля таго, як клуб выказаў жаданне з’ехаць з Турына. Акрамя Альфрэда Дзіка, іншымі заснавальнікамі клуба з’яўляюцца швейцарскі бізнесмен Ганс Шонбрад, які стаў першым старшынёй, і Віторыа Поца, які пазней стаў галоўным трэнерам зборнай Італіі. Першай пляцоўкай клуба стаў стадыён Веладрома Умберта I. Клуб папоўнілі такасама некаторыя ігракі з іншых клубаў, у тым ліку з клуба «Тарэнезэ», які стаў у выніку быў распушчаны. Той факт, што раскол у «Ювентусе» і стварэнне «Тарына» не былі сяброўскім працэсам, назіраўся ўздым мясцовага супрацьстаяння, якое стала вядома як Дэрбі дэла Моле.

«Тарына» прыняў удзел у першым у свеце міжнародным турніры, Torneo Internazionale Stampa Sportiva, у 1908 годзе, якое было арганізавана ў Турыне, дзякуючы італьянскаму часопісу La Stampa Sportiva. «Тарына» атрымаў паражэнне ў фінале ад швейцарскага клуба «Сервет» з лікам 3:1. У 1909 годзе клуб удзельнічаў у міжнародным турніры на прызы сэра Томаса Ліптана пад назвай «Тарына XI», цікава што склад клуба быў складзены не толькі са сваіх ігракоў, але і з ігракоў свайго суперніка «Ювентуса», але клуб не здолеў дайсці да фіналу.

## Склад 
*Станам на люты 2024 года.*

## Крыніцы 
## Спасылкі 
* Афіцыйны сайт клуба
* 

Тарына
Поці (значэнні)

Назву **Поці** маюць:

* Поці — горад у Грузіі
* Поці — вёска ў Валожынскім раёне Мінскай вобласці Беларусі
Стэфана Маўры

**Стэфана Маўры** (; нар. , , Італія) — італьянскі футбаліст. Ігрок нацыянальнай зборнай Італіі (2004—2011), на клубным узроўні вядомы па выступах за «Лацыа». Стэфана з’яўляўся атакавалым паўабаронцам, яго ключавымі атрыбутамі былі дрыблінг і перадачы. Ён, у асноўным, гуляў левай нагой, але мае і добрую правую нагу.

## Кар’ера 
### Клубная 
Стэфана пачаў кар’еру ва ўзросце шаснаццаці гадоў у клубе «Бругэрыа». Адтуль ён перайшоў у клуб «Меда», дзе правёў тры гады. У 2001 годзе Маўры стаў іграком клуба «Модэна», дзе 14 верасня 2001 года дэбютаваў у Серыі А матчам супраць «Мілана», які скончыўся для мадэнцаў паражэннем з лікам 0:3. Па заканчэнні сезона «Мадэна» выкупіла другую палову правоў на іграка. У 2003 годзе Маўры перайшоў, на правах арэнды, у «Брэшыю», дзе правёў сезон.

У 2004 годзе клуб «Удзінезэ» выкупіў 50% правоў на іграка. Там ён правёў два сезоны, але калі ў першым Маўры часцяком выходзіў на поле, то ў другім вялікую колькасць часу праводзіў на лаўцы запасных. У 2006 годзе Маўры быў арандаваны клубам «Лацыа». Яго першай гульнёй стаў матч у розыгрышу Кубка Італіі супраць «Інтэра», які скончыўся ўнічыю з лікам 1:1. У маі 2011 года Стэфана цікавіўся санкт-пецярбургскі «Зеніт».

28 мая 2012 года Стэфана быў арыштаваны па падазрэнні ў арганізацыі дагаварных матчаў.

Пакінуў «Лацыа» ўлетку 2016 года. Паўгады знаходзіўся без клуба, а ў студзені 2017 года далучыўся да «Брэшыі». Па заканчэнні сезону 2016/17 пакінуў каманду і завяршыў кар’еру.

### Міжнародная 
Маўры дэбютаваў у складзе нацыянальнай зборнай Італіі ў лістападзе 2004 года матчам супраць зборнай Фінляндыі.

## Дасягненні 
 **Лацыа**
* Уладальнік Кубка Італіі: 2009
* Уладальнік Суперкубка Італіі: 2009

## Крыніцы 
## Спасылкі 
* Афіцыйны сайт  
* 
* 
* 
* 

Катэгорыя:Футбалісты Італіі
Катэгорыя:Ігракі зборнай Італіі па футболе
Катэгорыя:Ігракі ФК Брэшыя
Катэгорыя:Ігракі ФК Лацыа
Катэгорыя:Ігракі ФК Удзінезэ
Катэгорыя:Ігракі ФК Модэна
Катэгорыя:Ігракі ФК Меда
Мінога ручаёвая еўрапейская

**Мінога ручаёвая еўрапейская** (*Lampetra planeri*) — дробная непаразітычная, непраходная мінога.

## Апісанне 
Афарбоўка спіны цёмная, з бураватым адценнем, на пузе светлая, з залацістым адлівам. Спінныя плаўнікі судатыкаюцца, зубы тупыя. Верхнесківічная пласціна шырокая, з двума зубамі па краях. На ніжнесківічнай звычайна сем зубоў. Унутраных бакавых зубоў па тры з кожнага боку. У самак перад нерастам з'яўляецца анальны плаўнік.

Пескарыйкі (лічынкі) жывуць у рэчках да 4-6 гадоў, дасягаючы даўжыні 20 см і масы 4-7 г. Дарослыя міногі драбнейшыя і рэдка дасягаюць 18 см. Максімальны ўзрост 7 гадоў.

Вельмі блізкая па складзе бялкоў і колькасці ядзернай ДНК з .

## Пашырэнне 
Пашырэнне: басейны рэк Паўночнага і Балтыйскага мораў ад Італіі, Францыі і Англіі да Швецыі, Фінляндыі і Карэліі. Асобныя папуляцыі па-за асноўным арэалам маюцца ў вярхоўях Волгі і Дуная. Арэал шмат у чым супадае з арэалам рачной міногі, але ў рэках Цэнтральнай Еўропы ручаёвая мінога займае верхнія ўчасткі рэк ці драбнейшыя рэчкі, размешчаныя далей ад мора, а рачная аддае перавагу нізоўям.

## Асаблівасці біялогіі 
Ручаёвая мінога ніколі не выходзіць у моры, увесь жыццёвы цыкл праходзіць у рацэ. Лічынкі (пескарыйкі) часцей засяляюць невялікія рэчкі і раўчукі, аддаюць перавагу заглееным ўчасткам, вядуць утойлівы спосаб жыцця, закопваюцца ў грунт. На 5-6-м годзе жыцця адбываецца метамарфоз, у выніку якога лічынка ператвараецца ў дарослую міногу, пры гэтым памяншаецца даўжыня цела. Таму дарослыя асобіны заўсёды меншыя за лічынак, яны не сілкуюцца і жывуць за кошт назапашанага тлушчу.

Дарослая ручаёвая мінога мае атрафіраваны кішачнік. Лічынкі сілкуюцца дыятомавымі і іншымі дробнымі водарасцямі, спажываюць таксама дэтрыт са згнілымі расліннымі і жывёльнымі рэшткамі.

Адразу ж пасля метамарфоза пачынаецца хуткі рост ганад, вельмі хутка міногі прыступаюць да размнажэння. Полаваспелыя асобіны маюць даўжыню 11-14 см і масу 2-3 г. Нераст бывае ў траўні-чэрвені на камяністых перакатах, пры тэмпературы вады 14-19 °C. Самец прымацоўваецца ротавай варонкай да каменя і расчышчае гняздо авальнай формы. Адзін самец напераменку апладняе ікру некалькіх самак. Падчас палавога акту самец прысмоктваецца ротавай варонкай да патыліцы самкі і абвінае яе сваім хваставым аддзелам.

За перыяд размнажэння адна самка адкладае 800—1500 ікрынак. Нераст групавы, звычайна ў адно гняздо адкладаюць ікру 2-10 асобін. Ікра буйная, яе дыяметр 0,9-1,0 мм. Перыяд інкубацыі ікры доўжыцца 11-14 дзён у залежнасці ад тэмпературы. Праз 2 месяцы пасля нерасту (ліпень) маляўкі маюць даўжыню 1,3-1,6 см, а да восені (верасень) вырастаюць да 2,0-2,6 см.

Неўзабаве пасля нерасту вытворцы гінуць, прычым самкі гінуць у большай колькасці, чым самцы. Гэта прыводзіць да таго, што на нерасцілішчах заўсёды больш самцоў.

Некаторыя асобіны ручаёвай міногі дасягаюць палавой спеласці і прыступаюць да размнажэння яшчэ ў лічынкавай стадыі, г.зн. ім уласцівая неатэнія.

## Зноскі 
Катэгорыя:Міногападобныя
Катэгорыя:Жывёлы, апісаныя ў 1784 годзе
Аляксандр Ясінскі

**Аляксандр Ясінскі** (нар. , ) — беларускі музыкант і кампазітар.

## Біяграфія 
Вучыўся ў Баранавіцкай школе № 21 з музычным ухілам, Рэспубліканскім музычным каледжы ў Мінску, Беларускай дзяржаўнай акадэміі музыкі, Пражскай кансерваторыі (Чэхія).

Жыве і працуе ў Чэхіі. Лаўрэат і дыпламант рэспубліканскіх і міжнародных конкурсаў (2000, 2001, 2005, 2006, 2008, 2012, 2014). Выступаў сольна і ў складзе розных праектаў у Беларусі, Украіне, Расіі, Літве, Польшчы, Чэхіі, Славакіі, Германіі, Венгрыі, Харватыі, Швецыі, Даніі, Аўстрыі, Кувейце і Паўднёвай Карэі.

У 2007 г. прадстаўляў Беларусь на міжнародным фестывалі Yesou Expo Fighting (г. Ёсу, Паўднёвая Карэя). Выступаў сольна з Дзяржаўным камерным аркестрам Рэспублікі Беларусь, камерным аркестрам «Gradus Ad Parnasum» Беларускай дзяржаўнай акадэміі музыкі, аркестрам народных інструментаў Беларускай акадэміі музыкі, Таліхавай камернай філармоніяй (Прага, Чэхія), філармоніяй г. Градзец-Кралавэ (Чэхія), Дзяржаўным камерным аркестрам Жыліна (Славакія), сімфанічным аркестрам Пражскай кансерваторыі.

Акрамя шырокага рэпертуару баяннай музыкі (класіка, джаз, аргенцінскае танга, французскія шансоны, уласныя творы), Аляксандр — аўтар і выканаўца ўласных песень. У 2014 г. стаў уладальнікам Гран-пры фестывалю «Бардаўская восень».

Адзін з заснавальнікаў калектыву The Unlimited Trio, з якім у 2010 г. выдаў дыск на французскім лэйбле Great Wind Records.
Удзельнік гурта BosaeSonca, з якім выпусціў шэраг сінглаў, два EP і два паўнафарматныя дыскі, апошні з якіх, «Адпусці», атрымаў прэмію «Лепшы беларускамоўны альбом года 2013» ад Experty.by і «Дэбют года» 2013 ад RockProfi.

Удзельнік беларускага праекту Fratrez (альбом «Ora», 2013)

Удзельнік беларуска-шведскага ансамблю свабоднай імправізацыі Morph, з якім гастралюе па Беларусі і Швецыі.

Супрацоўнічае з чэшскімі музыкамі і праектамі. Супольна са спявачкай  выступаў з 4-ма сімфанічнымі аркестрамі ў Чэхіі і Славакіі. З Радкай Фішаравай, а таксама з () рэгулярна выступае ў клубах і на фестывалях Чэхіі. Як сесійны музыкант, запісаў 2 дыскі з чэшскімі праектамі Jelen і GaRe.

Удзельнік міжнароднага праекту Shum Davar (Шум да вар) — музыкі з Чэхіі, Славакіі, Беларусі іграюць клезмер, усходнеславянскую, цыганскую і балканскую музыку.

Аўтар музыкі да серыі дакументальных фільмаў «Зямля геніяў» і «Першая сусветная вайна» (вытворчасць кінакампаніі New Wave Production).

Апошні цыкл з'явіўся ў эфіры каналу АНТ з 1-га лютага 2015 г.

Аўтар музыкі да чэшскага спектакля «Чэшскае пекла», у якім іграе і спявае, а таксама выконвае акцёрскую ролю.

Аўтар музыкі да лялечнага анімацыянага фільму "Паветраны змей" (Славакія, Чэхія, Польшча, 2019)

Аранжыроўшчык, выкладчык музыкі ў Празе (Чэхія).

## Спасылкі 
* Афіцыйны сайт Аляксандра Ясінскага

Катэгорыя:Асобы
Катэгорыя:Музыканты Беларусі
Катэгорыя:Кампазітары Беларусі
Катэгорыя:Акадэмічныя музыканты Беларусі
ФК Сан-Паўлу

**«Сан-Паўлу»** () — бразільскі футбольны клуб з горада Сан-Паўлу. Шасціразовы чэмпіён Бразіліі. Трохразовы ўладальнік Кубка Лібертадорэс. «Сан-Паўлу» з’яўляецца адным з самы паспяховых клубаў у бразільскім футболе. Клуб гуляе ў чэмпіянаце штата Сан-Паўлу і ў Серыі А чэмпіянату Бразіліі, а таксама ўваходзіць у спіс клубаў, якія ніколі не выляталі з вышэйшага дывізіёна чэмпіянату Бразіліі.

Найбольш паспяховымі для клуба лічацца 1990-я гады, калі пад кіраўніцтвам трэнера Тэле Сантана «Сан-Паўлу» атрымаў перамогу ў трох розыгрышах чэмпіянату штата і аднойчы ў Серыі А, а таксама ў шэрагу міжнародных спаборніцтваў. Перамогі ў двух Кубках Лібертадорэс у 1992 і 1993 гадах якраз прыпадаюць на гэты час. Даволі паспяховымі з’яўляюцца і 2000-я гады, калі клуб тройчы запар стаў чэмпіёнам краіны і аднойчы стаў уладальнікам Кубка Лібертадорэс.

«Сан-Паўлу» з’яўляецца трэцім клубам паводле колькасці прыхільнікаў, маючы на сваім раунку больш за 17 мільёнаў прыхільнікаў. Традыцыйнамі для хатніх матчаў клуба з’яўляюцца белая кашуля з двума гарызантальнымі палосамі, адна з якіх чырвоная, а іншая чорная, белыя шорты і шкарпэткі. Хатнім стадыёнам з’яўляецца пляцоўка «Марумбі», якая здольная змясціць 67 052 чалавек.

## Дасягненні 
* **Чэмпіён Бразіліі**: 6
:: 1977, 1986, 1991, 2006, 2007, 2008

* **Чэмпіён штата Сан-Паўлу**: 22
:: 1931, 1943, 1945, 1946, 1948, 1949, 1953, 1957, 1970, 1971,
:: 1975, 1980, 1981, 1985, 1987, 1989, 1991, 1992, 1998, 2000,
:: 2005, 2021

* **Кубак Лібертадорэс**: 3
:: 1992, 1993, 2005

* **Рэкопа Паўднёвай Амерыкі**: 1
:: 1993, 1994

* **Кубак КАНМЕБОЛ**: 1
:: 1994

* **Суперкубак Лібертадорэс**: 1
:: 1993

* **Міжкантынентальны кубак**: 2
:: 1992, 1993

* **Клубны чэмпіянат свету**: 3
:: 2005

## Склад 
*Станам на люты 2024 года.*

## Спасылкі 
* Афіцыйны сайт

Сан-Паўлу
Прыгажуня бліскучая

**Прыгажуня бліскучая** (*Calopteryx splendens*) — від стракоз сямейства прыгажуняў.

## Апісанне 
Страказа сярэдніх памераў (даўжыня брушка 34-39 мм, размах крылаў 30-35 мм). Галава, пярэдняспінка, брушка сіне-зялёныя або цёмна-сінія, бліскучыя. Крылы самцоў пасярэдзіне з бліскучай сіняй перавяззю, іх аснова і верхавіна празрыстыя. Цела самак залаціста-зялёнае, крылы бясколерныя з металічнымі зялёнымі папярочнымі жылкамі, птэрастыгма белая. У спакойным стане крылы складзены і падняты вертыкальна ўверх.

## Пашырэнне 
Пашырэнне: Еўразія, Паўночная Афрыка. Даволі шырока распаўсюджана ў Беларусі.

Дарослыя асобіны часцей сустракаюцца па берагах рэк, ручаёў і іншых праточных вадаёмаў. Лічынкі — тыповыя рэафілы, патрабавальныя да чысціні вады і насычэння яе кіслародам. Жывуць сярод воднай расліннасці.

## Асаблівасці біялогіі 
Стракозы з 2-гадовым цыклам развіцця. Імага паяўляюцца ў канцы вясны. Лёт да пачатку восені, часцей за ўсё каля вады. Яйкі адкладвае ў тканкі водных раслін на глыбіні да 1 м. Лічынкі падоўжныя з 3 хваставымі жабрамі і цёмнымі плямамі на целе, развіваюцца ў слабапраточных рэках і ручаях з глеістым дном і зараснікамі воднай расліннасці. Патрабавальныя да чысціні вады.

## Літаратура 
* Чырвоная кніга Рэспублікі Беларусь: Рэдкія і тыя, што знаходзяцца пад пагрозай знікнення віды жывёл і раслін. — Мн.: Беларуская Энцыклапедыя, 1993. ISBN 5-85700-095-5

Катэгорыя:Прыгажуні
Катэгорыя:Жывёлы, апісаныя ў 1782 годзе
Чарлес Арангіс

**Ча́рлес Марыя́на Ара́нгіс Сандава́ль** (; нар. , Пуэнтэ-Альта, Чылі) — чылійскі футбаліст, паўабаронца бразільскага клуба «Інтэрнасьянал» з Порту-Алегры і нацыянальнай зборнай Чылі. Футбаліст Чылі 2012 года.

## Кар’ера 
Чарлес Арангіс з’яўляецца выхаванцам футбольнае школы «Універсідад дэ Чылі» і «Кабрэлоа», куды патрапіў ва ўзросце 13 гадоў. У апошнім клубе ён і дэбютаваў на прафесійным узроўні ў 2006 годзе ў матчы чэмпіянату Чылі супраць клуба «Кабрэсаль». У наступным годзе ён выступаў за гэту каманду на правах арэнды, пасля чаго вярнуўся ў «Кабрэлоа». У 2009 годзе Чарлес далучыўся да клуба «Кола-Кола», дзе стаў адным з лідараў каманды.

У чэрвені 2010 года Арангіс падпісаў кантракт з аргенцінскім клубам «Кільмес». Аднак 18 студзеня 2011 года перайшоў у склад «Універсідад дэ Чылі». Са студзеня 2014 года выступаў за бразільскі «Інтэрнасьянал».

Пасля паспяховага выступу на Кубку Амерыкі 2015, калі Арангіс разам са зборнай Чылі стаў чэмпіёнам, цікавасць да паўабаронцы стаў праяўляць шэраг еўрапейскіх клубаў. 13 жніўня 2015 года было афіцыйна абвешчана аб пераходзе Арангіса ў леверкузенскі «Баер 04».

У красавіку 2023 года вярнуўся ў «Інтэрнасьянал».

## Дасягненні 
**«Кола-Кола»**:
* Чэмпіён Чылі: 2009(к)

**«Універсідад дэ Чылі»**:
* Чэмпіён Чылі (3): 2011(а), 2011(к), 2012(а)
* Уладальнік Кубка Паўднёвай Амерыкі: 2011
* Уладальнік Кубка Чылі: 2012

**«Інтэрнасьянал»**:
* Чэмпіён штата Рыу-Гранды-ду-Сул: 2014

**Зборная Чылі**:
* Пераможца Кубка Амерыкі (2): 2015, 2016

## Крыніцы 
## Спасылкі 
Катэгорыя:Футбалісты Чылі
Катэгорыя:Ігракі зборнай Чылі па футболе
Катэгорыя:Ігракі ФК Кабрэлоа
Катэгорыя:Ігракі ФК Кабрэсаль
Катэгорыя:Ігракі ФК Кола-Кола
Катэгорыя:Ігракі ФК Кільмес
Катэгорыя:Ігракі ФК Універсідад дэ Чылі
Катэгорыя:Ігракі ФК Інтэрнасьянал
Катэгорыя:Ігракі ФК Баер 04
Катэгорыя:Чэмпіёны Паўднёвай Амерыкі па футболе
Клік

**Клік**:
* Клік — крык некаторых дзікіх птушак.
* Клік - вокліч, слова ці выгук, вымаўленыя з моцным пачуццём, хваляваннем.
* Слэнг. ад  — **пстрычка**:
** націск клавішы камп'ютарнай мышы ці іншага ўказальнай прылады ўводу у пэўным месцы / на пэўным элеменце;
** клікаць — пстрыкаць (клавішай мышы);
Укладка

[thumb|250px|Прыклад укладак у [OpenOffice.org]]
**Укладка** () — элемент графічнага інтэрфейсу карыстальніка, які дазваляе ў адным акне дадатку пераключэнне паміж некалькімі адкрытымі дакументамі ці пэўным наборамі элементаў інтэрфейсу, калі іх даступна некалькі, а на вылучанай для іх прасторы акна можна паказваць толькі адзін з іх.

Укладка ўяўляе сабой «выступ» з надпісам, размешчаны на мяжы вылучанай пад зменнае змесціва вобласці экрана. Клік мышшу па ўкладцы робіць яе актыўнай, і на вобласці экрана, якая кіруецца ўкладкамі, адлюстроўваецца змесціва, якое ёй адпавядае. Укладкі размяшчаюцца адна за адной гарызантальна, радзей вертыкальна.

У дачыненні гэтага элемента інтэрфейсу ў вокнах настроек часта ўжываюць назву «закладка». Зыходная метафара — закладкі ў кнізе, якія выступаюць за межы блока старонак і даюць доступ да патрэбных старонак. Але калі гэты падыход прыдумалі выкарыстоўваць у інтэрнэт-браўзерах для кіравання адкрытымі старонкамі, гэта назва стала канфліктаваць з паняццем «захаваная спасылка», якія ў тым кантэксце пачалі па-беларуску называцца «закладкамі» задоўга да гэтай ідэі. Таму ў браўзерах гэты элемент кіравання сталі называць «укладкамі», і цяпер яго ўсё часцей так называюць і ў іншых кантэкстах.

Вялікая колькасць старонак з параметрамі ў дыялогавых вокнах настройкі дадаткаў часам кіруецца не ўкладкамі, а лінейным ці іерархічным спісам, якія размяшчаюцца злева ад вобласці настроек. Некаторыя дадаткі маюць магчымасць выбару любога з варыянтаў адлюстравання іерархіі элементаў укладкі-параметры, яскравы прыклад — MediaInfo.

Інтэрфейс дадаткаў, якія маюць укладкі для кіравання дакументамі, звычайна адносяць да тыпу TDI (). TDI-інтэрфейс выкарыстоўваецца ў браўзерах, месэнджарах (сесіі ў Miranda IM, mIRC), кліентах файлаабменных сетак (злучэнні з хабамі ў DC++) і ў іншых дадатках.

## Гл. таксама 
* Шматдакументны інтэрфейс з укладкамі

## Спасылкі 
Катэгорыя:Элементы інтэрфейсу
Каталог (файлавая сістэма)

**Катало́г** — каталог, дырэкторыя, тэчка, папка — аб’ект у файлавай сістэме, які спрашчае арганізацыю файлаў.
Раней часта выкарыстоўвалася слова **дырэкторыя**, якое ўяўляе сабой транслітарацыю з англійскай ().
Тыповая файлавая сістэма ўтрымлівае вялікую колькасць файлаў, і каталогі дапамагаюць упарадкаваць яе шляхам іх групавання. Каталог можа быць рэалізаваны як адмысловы файл, дзе рэгіструецца інфармацыя пра іншыя файлы і каталогі на носьбіце інфармацыі.

## Каранёвы каталог 
Каталог, які прама ці ўскосна ўключае ў сябе ўсе іншыя каталогі і файлы файлавай сістэмы, называецца каранёвым. У Unix-падобных АС ён пазначаецца сімвалам / (дроб, слэш), у DOS і Windows гістарычна выкарыстоўваецца сімвал \ (адваротны слэш), але з некаторага часу падтрымліваецца і /.

## Бягучы каталог 
Бягучым называецца каталог, з якім працуе АС, калі ёй не ўказаць іншы каталог. Ён пазначаецца кропкай (.). Для змянення бягучага каталога на іншы выкарыстоўваецца каманда `cd`; без указання мэтавага каталога яна вяртае бягучы.

## Бацькоўскі каталог 
Бацькоўскім каталогам называецца каталог, у якім знаходзіцца бягучы. Ён пазначаецца двума кропкамі (..).

Прыклад (пераход у бацькоўскі каталог):

```winbatch
cd ..
```

## Каталогі ў UNIX 
Каталог у UNIX — гэта файл, які змяшчае некалькі inode і прывязаныя да іх імёны. У сучасных UNIX-падобных АС уводзіцца структура каталогаў, якая адпавядае стандарту FHS.

## Іерархія каталогаў у Windows 
Каталог, які не з’яўляецца падкаталогам ніводнага іншага каталога, называецца каранёвым. Гэта значыць, што гэты каталог знаходзіцца на самым верхнім узроўні іерархіі ўсіх каталогаў. У Windows кожны з дыскаў мае свой каранёвы каталог (C:\, D:\ і г.д.).

Каталогі ў Windows бываюць сістэмныя (службовыя, створаныя АС) і карыстальніцкія (створаныя карыстальнікам). Прыклад сістэмных каталогаў: «Рабочы стол», «Сметніца», «Сеткавае асяроддзе», «Панэль кіравання», каталогі лагічных дыскаў і т.п.

## Тэрмін «Папка» 
 сеткавай папкі з тэмы «GNOME»]]
Тэрмін **папка** () быў уведзены для прадстаўлення аб’ектаў файлавай сістэмы ў графічным карыстальніцкім інтэрфейсе шляхам аналогіі з офіснымі папкамі. Ён быў упершыню выкарыстаны ў Mac OS, а ў сістэмах сямейства Windows — з выхадам Windows 95. Гэта метафара стала выкарыстоўвацца ў вялікай колькасці аперацыйных сістэм: Windows NT, Mac OS, Mac OS X, а таксама ў асяроддзях рабочага стала для сістэм сямейства UNIX (напрыклад, KDE і GNOME).

У гэтай тэрміналогіі папка, размешчаная ў іншай папцы, называецца *падпапка*, *укладзеная папка* ці *даччыная папка*. Усё разам папкі на камп’ютары ўяўляюць іерархічную структуру (дрэва каталогаў). Падобная дрэвападобная структура магчымая ў аперацыйных сістэмах, якія не дапускаюць існаванне «фізічных спасылак» (такіх як Windows 3.x і 9x, якія дапушчалі толькі ярлыкі). Увогуле файлавая сістэма ўяўляе сабой арыентаваны граф.

## Крыніцы 
## Літаратура 
* 

## Спасылкі 
Катэгорыя:Файлавыя сістэмы
Катэгорыя:Інтэрфейс карыстальніка
Бычок-кругляк

**Бычок-кругляк** (*Neogobius melanostomus*) — рыба сямейства бычковых.

## Апісанне 
Цела валькаватай формы, сціснутае з бакоў, з высокім хваставым сцяблом і крутым ілбом. Дасягае максімальнай даўжыні 25 см і масы да 180 г, але звычайныя памеры ва ўловах 6-10 см. Жыве да 5 гадоў.

Колер цела буравата-шэры, з 5 вялікімі цёмна-бурымі плямамі па баках. Галава цямнейшая за тулава, плаўнікі цёмна-шэрыя. Падчас нерасту цела самцоў становіцца чорным, няпарныя плаўнікі таксама становяцца чорнымі, з белай аблямоўкай па краях. Брушная прысоска і анальны плаўнік цёмна-шэрыя.

Цыклоідная луска пакрывае цела. Плавальны пузыр адсутнічае.

## Пашырэнне 
Пашырэнне: басейны Мармуровага, Чорнага, Азоўскага і Каспійскага мораў, інтрадукаваны ў Аральскае мора, па некаторых дадзеных пракраўся ў басейн Балтыйскага мора, выпадкова завезены ў Амерыку, дзе стаў шматлікім у некаторых прэснаводных вадаёмах штата Ілінойс. У апошнія гады бычок-кругляк асвоіў сярэдняе і верхняе цячэнне рэк Дон, Днепр, Прут, Дунай і іх буйныя прытокі.

## Асаблівасці біялогіі 
Донны від, аддае перавагу прыбярэжным ўчасткам мораў з глыбінямі 3-5 м, але жыве таксама ў рэках, вадасховішчах і азёрах. Адрозніваецца незвычайна шырокім дыяпазонам адаптацыйных магчымасцяў. У морах сустракаецца на глыбінях да 10-15 м і нават да 70 м у перыяд зімовых міграцый. Жыве ў дыяпазоне тэмператур ад -1 да +30 °С. Устойлівы да дэфіцыту кіслароду, валодае развітай здольнасцю да скурнага дыхання. Аддае перавагу цвёрдым камяністым грунтам, але сустракаецца і на ракушачна-пясчаным і нават глейкім грунце, а ў Сярэднім Каспіі — сярод доннай расліннасці.

Спектр сілкавання вельмі шырокі, але асноўнай ежай служаць малюскі. Другараднымі аб'ектамі з'яўляюцца ракападобныя (пераважна крабы), чарвякі і рыба.

Палавая спеласць настае на другім годзе жыцця пры даўжыні 4-6 см. Нерастуе пры дыяпазоне тэмператур 10-30 °С. Адкладвае 5-6 порцый ікры за сезон з перапынкам у 17-20 дзён. Звычайная велічыня пладавітасці каля 1400 ікрынак у адной порцыі. Нераставанне ў моры адбываецца ў прыбярэжнай зоне на глыбіні да 3 м, часам да 7-8 м. Ікра адкладаецца на ніжнюю паверхню камянёў, а пры іх адсутнасці — на любыя прадметы на дне. Самец ахоўвае кладку і аэруе рухам грудных плаўнікоў.

Ікра буйная (4 х 2 мм), мае вялікі запас пажыўных рэчываў. Маляўкі да 10 мм даўжынёй сілкуюцца буйнымі формамі зоапланктону, пры даўжыні 15-30 мм пачынаюць спажываць малюскаў, якія ўжо складаюць аснову рацыёну.

## Промысел 
З'яўляецца аб'ектам промыслу ў Азоўскім моры.

Катэгорыя:Бычковыя
Пашырэнне (праграмнае забеспячэнне)

**Пашырэнне** ў розным праграмным забеспячэнні — модуль, які падключаецца да асноўнай праграмы і пашырае (ці наадварот, што памяншае) яе функцыянальнасць.
Як правіла, пашырэнні распаўсюджваюцца ў выглядзе архіваў з зыходным кодам на скрыптовай мове і/або мове разметкі. Пашырэнні могуць таксама дадаваць у праграму падтрымку дадатковых моў.

## Прыклады праграм, якія падтрымліваюць пашырэнні 
Вэб-браўзеры:
* Mozilla Firefox і іншыя прадукты Mozilla Foundation
* Google Chrome
* Epiphany
* Opera
Іншыя праграмы:
* OpenOffice.org — офісны пакет
* Songbird — музычны плэер
* Gimp — растравы графічны рэдактар

## Пашырэнні і плагіны 
Пашырэнні часта блытаюць з плагінамі. Плагін распаўсюджваецца як скампіляваны файл, як правіла ў выглядзе дынамічнай бібліятэкі, такім чынам, плагін, як правіла, платформа-спецыфічны. Пашырэнне звычайна можа працаваць на некалькіх платформах без змянення файла.

Катэгорыя:Праграмнае забеспячэнне
ХК Нёман Гродна

**«Нёман»** — прафесійны хакейны клуб з горада Гродна, Беларусь. Заснаваны ў 1988 годзе. Выступае ў Беларускай экстралізе.

## Дасягненні 
; Чэмпіянат Беларусі па хакеі
* 15px Чэмпіён (6): 1998, 1999, 2001, 2013, 2014, 2017, 2018
* 15px Срэбны прызёр (5): 1993, 1994, 2011, 2012, 2019
* 15px Бронзавы прызёр (5): 1995, 1996, 1997, 2000, 2002

; Усходнееўрапейская хакейная ліга
* 15px Чэмпіён (1): 1996
* 15px Срэбны прызёр (3): 1998, 1999, 2001

; Уладальнік Кубка Руслана Салея (Кубак Беларусі)
*  2014, 2016, 2018

; Уладальнік Кантынентальнага кубка IIHF
*  2015

; Турнір памяці А. І. Дубко
* 15px Бронзавы прызёр (1): 2023

## Галоўныя трэнеры 
* Яўген Летаў (з красавіка 2022) 

## Статыстыка выступаў 
### Міжнародныя кубкі 
## Крыніцы 
## Спасылкі 
* Афіцыйны сайт ХК Нёман Гродна 
* Федэрацыя хакея Беларусі 
* Старонка хакея Беларусі

Нёман Гродна
ХК Шахцёр Салігорск

**«Шахцёр»** — прафесійны хакейны клуб з горада Салігорск, Беларусь. Заснаваны ў 2009 годзе. Выступае ў Беларускай экстралізе.

## Дасягненні 
**Чэмпіянат Беларусі па хакеі**
* 15px Чэмпіён (1): 2014/15
* 15px Срэбны прызёр (1): 2009/10
* 15px Бронзавы прызёр (1): 2012/13

## Спасылкі 
* Афіцыйны сайт ХК Шахцёр Салігорск 
* Федэрацыя хакея Беларусі 
* Старонка хакея Беларусі

Шахцёр Салігорск
Нансен

**Нансен** — прозвішча.

## Вядомыя асобы 
* Ева Нансен — нарвежская камерная спявачка
* Од Нансен — нарвежскі архітэктар
* Фрыцьёф Нансен — нарвежскі палярны даследчык
ФК Флуміненсі

**«Флуміненсі»** () — бразільскі футбольны клуб з горада Рыа-дэ-Жанэйра, заснаваны ў 1902 годзе. Чатырохразовы чэмпіён Бразіліі (1970, 1984, 2010, 2012), 32-разовы чэмпіён штата Рыа-дэ-Жанэйра, уладальнік Кубка Лібертадорэс (2023). Клуб з’яўляецца адным з чатырох традыцыйных грандаў свайго штата разам з «Фламенгу», «Батафогу» і «Васка да Гама» і адным з традыцыйна наймацнейшых футбольных клубаў Бразіліі, сузаснавальнік Клуба трынаццаці, арганізацыі самых папулярных і тытулаваных клубаў Бразіліі. Агульная колькасць заўзятараў клуба дасягае 9 млн чалавек.

## Дасягненні 
* **Чэмпіён Бразіліі**: 4
:: 1970, 1984, 2010, 2012

* **Кубак Бразіліі**: 1
:: 2007

* **Чэмпіён штата Рыа-дэ-Жанэйра**: 32
:: 1906, 1907, 1908, 1909, 1911, 1917, 1918, 1919, 1924, 1936,
:: 1937, 1938, 1940, 1941, 1946, 1951, 1959, 1964, 1969, 1971,
:: 1973, 1975, 1976, 1980, 1983, 1984, 1985, 1995, 2002, 2005,
:: 2012, 2022

* **Кубак Лібертадорэс**: 1
:: 2023

* **Кубак Рыа**: 1
:: 1952

* **Турнір Рыа — Сан-Паўлу**: 2
:: 1957, 1960

* **Прымейра-ліга**: 1
:: 2016

## Спасылкі 
* Афіцыйны сайт
* Старонка клуба на сайце Goal.com

Флуміненсі
Дыстрыбутыўнасць

**Дыстрыбуты́ўнасць** (ад  — «размеркавальны»), ці **размеркавальны закон** — уласцівасць узгодненасці двух бінарных аперацый, вызначаных на адным і тым жа мностве.

Кажуць, што дзве бінарныя аперацыі «+» і «×» задавальняюць уласцівасць дыстрыбутыўнасці, калі для любых трох элементаў x, y, z\,\!:
* *дыстрыбутыўнасць злева*:
: x \times ( y + z ) = ( x \times y ) + ( x \times z );
* *дыстрыбутыўнасць справа*:
: ( y + z ) \times x  = ( y \times x ) + ( z \times x ).
Калі аперацыя «×» з’яўляецца камутатыўнай, то ўласцівасці дыстрыбутыўнасці злева і справа супадаюць.

Адытыўная і мультыплікатыўныя аперацыі ў кольцах і палях па вызначэнні задавальняюць уласцівасці дыстрыбутыўнасці.

Калі аперацыі складання і перасячэння для аднабаковых ідэалаў некаторага кальца (ці падмодуляў некаторага модуля) задавальняюць уласцівасць дыстрыбутыўнасці, то кажуць аб дыстрыбутыўным кальцы (ці дыстрыбутыўным модулі).

## Гл. таксама 
* Асацыятыўнасць
* Камутатыўнасць
* Адытыўнасць

## Літаратура 
* Дистрибутивность //  ст. 230—231.
* 

Катэгорыя:Арыфметыка
Катэгорыя:Уласцівасці аперацый
Катэгорыя:Бінарныя аперацыі
ФК Эстудыянтэс

**«Эстудыя́нтэс»** () — аргенцінскі футбольны клуб з горада Ла-Плата, які належыць да агламерацыі Вялікага Буэнас-Айрэса. Клуб гуляе ў Прымеры, дзе праводзіць большую частку сваёй гісторыі. Клуб з’яўляецца адным з самых паспяховых у Аргенціне, менавіта ён у 1967 годзе стаў першым чэмпіёнам краіны з ліку каманд, якія не адносяцца да гэтак званай «вялікай пяцёрцы». Асноўным супернікам клуба з’яўляецца каманда «Хімнасія і Эсгрыма», менавіта з якой выйшлі незадаволеныя ігракі і заўзятары і стварылі клуб «Эстудыянтэс». Матчы паміж гэтымі супернікамі носяць назву Дэрбі Ла-Платы.

Акрамя футбольнай каманды клуб мае каманды па баскетболе, гандболе, хакеі на траве, гольфе, валейболе, дзюдо і плаванні.

## Дасягненні 
* **Чэмпіён Аргенціны**: **6**
** 1913, 1967(М), 1982(М), 1983(Н), 2006(А), 2010(А)

* **Уладальнікі Кубка Лібертадорэс**: **4**
** 1968, 1969, 1970, 2009

* **Уладальнікі Міжкантынентальнага кубка**: **1**
** 1968

* **Уладальнікі Міжамерыканскага кубка**: **1**
** 1968

* Удакладненне: А — Апертура, М — Метрапалітана, Н — Насьяналь

## Спасылкі 
* Афіцыйны сайт клуба 
* Эстудыянтэс на АФА
* Гісторыя клуба на рускай мове
* Сайт заўзятараў

Эстудыянтэс
Луіс Адрыяну

{{Футбаліст
| імя                = Луіс Адрыяну
| выява              = 
| апісанне выявы     =
| месца нараджэння   = 
| грамадзянства      = 
| рост               = 
| вага               = 
| пазіцыя            = нападнік
| цяперашні клуб     =  Інтэрнасьянал
| нумар              = 
| маладзёжныя клубы  = 
| клубы              = 
| нацыянальная зборная = 
| медалі                       =

{ style="background: transparent"
    
}
| абнаўленне даных пра клуб = 22 лютага 2023
| абнаўленне даных пра зборную = 31 ліпеня 2019
}}
**Луі́с Адрыя́ну ды Соза да Сі́лва** або **Луіс Адрыяна** (; нар. , , Бразілія) — бразільскі футбаліст, нападнік клуба «Інтэрнасьянал» з Порту-Алегры і ігрок нацыянальнай зборнай Бразіліі.

## Кар’ера 
Кар’еру пачаў у клубе «Інтэрнасьянал», аднак ужо ў хуткім часе перайшоў у склад данецкага «Шахцёра» за 3 млн еўра. Ужо 19 сакавіка 2007 года малады бразілец дэбютаваў у чэмпіянаце Украіны ў данецкім дэрбі супраць «Металурга».

21 кастрычніка 2014 года ў матчы Лігі чэмпіёнаў супраць беларускага БАТЭ Луіс адзначыўся пяццю забітымі галамі, паўтарыўшы дасягненне Ліянеля Месі па колькасці забітых мячоў у адным матчы турніру. Акрамя таго, нападнік стаў першым, хто здолеў вызначыцца чатыры разы за першы тайм, да таго ж ён усталяваў новы рэкорд, забіўшы чатыры галы за 16 хвілін. У гэтым жа матчы Адрыяну абышоў Андрэя Вараб’я і стаў найлепшым бамбардзірам у гісторыі клуба.

### «Мілан» 
2 ліпеня 2015 года нападнік афіцыйна перайшоў у італьянскі «Мілан», падпісаўшы пяцігадовы кантракт. Сума трансферу склала 8 млн еўра. У складзе «Мілана», аднак, не здолеў замацавацца ў аснове, прайграўшы канкурэнцыю Карласу Баку, стаў толькі зрэдку выхадзіць на замену. Па выніках 2016 года італьянскае выданне La Repubblica прызнала Луіса Адрыяну найгоршым іграком чэмпіянату.

### «Спартак» 
16 студзеня 2017 года было афіцыйна абвешчана аб пераходзе Луіса Адрыяну ў маскоўскі «Спартак».

== Апошнія гады ===
У ліпені 2019 года вярнуўся ў Бразілію, падпісаўшы чатырохгадовы кантракт з «Палмейрасам». У лютым 2022 года падпісаў з турэцкім «Антальяспорам» кантракт на 1,5 гады. У лютым 2023 года папоўніў склад «Інтэрнасьянала».

## Дасягненні 
**«Інтэрнасьянал»**:
* Пераможца клубнага чэмпіянату свету: 2006

**«Шахцёр»**:
* Чэмпіён Украіны (6): 2008, 2010, 2011, 2012, 2013, 2014
* Уладальнік Кубка Украіны (4): 2008, 2011, 2012, 2013
* Уладальнік Суперкубка Украіны (5): 2008, 2010, 2012, 2013, 2014
* Уладальнік Кубка УЕФА: 2009

**«Мілан»**:
* Уладальнік Суперкубка Італіі: 2016

**«Спартак»**:
* Чэмпіён Расіі: 2017
* Уладальнік Суперкубка Расіі: 2017

**«Палмейрас»**:
* Чэмпіён штата Сан-Паўлу: 2020
* Уладальнік Кубка Бразіліі: 2020
* Уладальнік Кубка Лібертадорэс (2): 2020, 2021

## Крыніцы 
## Спасылкі 
* 
* Луіс Адрыяну на Topforward 

Катэгорыя:Футбалісты Бразіліі
Катэгорыя:Ігракі зборнай Бразіліі па футболе
Катэгорыя:Ігракі ФК Інтэрнасьянал
Катэгорыя:Ігракі ФК Шахцёр Данецк
Катэгорыя:Ігракі ФК Мілан
Катэгорыя:Ігракі ФК Спартак Масква
Катэгорыя:Ігракі ФК Палмейрас
Катэгорыя:Ігракі ФК Антальяспор
Пстрычка (націск клавішы)

**Пстрычка**, **пстрык**, або **клік** () — націск адной з кнопак указальнай прылады ўводу. Назва паходзіць ад асаблівасці большасці камп’ютарных мышэй.

## У Windows 
### Праваднік 
У Правадніку Windows ёсць два рэжымы працы мышы:
* класічны (адкрываць двайной пстрычкай, вылучаць адзіночным);
* як у браўзерах (адкрываць адзіночным, вылучаць навядзеннем курсора).

Далей апісаны аперацыі, якія можна выканаць з дапамогай стандартнай трохкнопкавай мышы з кольцам у стандартным (класічным) рэжыме.

### Левая кнопка 
#### Адзіночная пстрычка 
* актывізацыя і «вылучэнне» элементаў (вокнаў, тэкставых палёў, значкоў рабочага стала);
* націск кнопак, устаноўкі галачак і радыё-кнопак, выбару элементаў спісу;
* выбар каманд з меню;
* згортванне меню (калі пстрыкнуць па-за межамі меню);
* з націснутай клавішай  — вылучэнне «праз адзін»;
* з націснутай клавішай  — вылучэнне дыяпазону.

#### Двайная пстрычка 
Двайны націск мышшу () — пстрычка левай кнопкі мышы два разы без доўгай паўзы паміж націскамі.
* адкрыццё файлаў і папак;
* вылучэнне слоў у тэксце;
* з націснутай клавішай  — уласцівасці файла ці папкі.

#### Перацягванне з заціснутай левай кнопкай (drag-and-drop) 
* вылучэнне аб'ектаў пункцірнай рамкай (заціскаем левую кнопку на пустым месцы);
* перамяшчэнне вылучаных аб'ектаў з аднаго месца на іншае (заціскаем левую кнопку на адным з аб'ектаў);
* вылучэнне тэксту;
* з націснутай клавішай  — капіраванне файла ці папкі;
* з націснутай клавішай  — стварэнне ярлыка да файла ці папцы.
* з націснутай клавішай  — перамяшчэнне файла ці папкі.

### Правая кнопка 
* Адзіночная пстрычка — выклік кантэкстнага меню;
* Перацягванне з заціснутай правай кнопкай (drag-and-drop). Пасля завяршэння адкрываецца кантэкстнае меню, у якім можна выбраць адзін з 3-х варыянтаў: перамясціць, капіраваць і стварыць ярлык.

### Сярэдняя кнопка (кольца, прагортка) 
* Адзіночная пстрычка ў Word, Excel, браўзерах — аўтаматычная прагортка змесціва.
* Пстрычка сярэдняй кнопкай па гіперспасылцы — адкрыць спасылку ў новай укладцы (для прагляднікаў, якія падтрымліваюць гэту магчымасць).
* Пракрутка кольца — прагортка змесціва акна праграмы ці яго маштабаванне.
*  + кольца — маштабаванне змесціва ў некаторых праграмах (Word, Excel, браўзеры).

## У кансолі Linux 
Пры выкарыстанні бібліятэкі gpm становяцца магчымымі наступныя дзеянні мышшу:
* Пры руху мышы з націснутай левай кнопкай — вылучэнне тэксту з капіраваннем яго ў буфер абмену (у праграмах, якія выкарыстоўваюць curses, такіх так Midnight Commander, часам трэба адначасова трымаць клавішу : у адваротным выпадку тэкст будзе скапіраваны ва ўнутраны буфер праграмы).
* Па пстрычцы сярэдняй кнопкай мышы — устаўка скапіраванага тэксту (у праграмах, якія выкарыстоўваюць curses, трэба адначасова трымаць заціснутай клавішу ).

Катэгорыя:Інтэрфейс карыстальніка
Катэгорыя:Камп'ютарныя мышы
ХК Ліда

**Хакейны клуб Ліда** - прафесійны хакейны клуб з горада Ліда, Беларусь. Выступае ў Беларускай экстралізе, хатнія матчы праводзіць у Лідскім лядовым палацы (умяшчальнасць — 1000 месцаў).

## Гісторыя
Хакейны клуб «Ліда» заснаваны ў 2011 годзе.

## Статыстыка 
### Чэмпіянат Беларусі 
### Кубак Беларусі 
## Дасягненні 
## Галоўныя трэнеры 
* Юрый Чух (з мая 2022)

## Спасылкі 
* Афіцый сайт ХК Ліда 
* Фан-клуб ХК Ліда
* Федэрацыя хакея Беларусі 
* Старонка хакея Беларусі

Ліда
Катэгорыя:Спорт у Лідзе
ФК Кола-Кола

**«Кола-Кола»** () — чылійскі футбольны клуб з Сант’яга-дэ-Чылі. Быў заснаваны ў 1925 годзе, з моманту стварэння Прымера Дывізіёна ў 1933 годзе клуб ніколі не вылятаў з гэтага турніру. Свае хатнія матчы праводзіць на стадыёне «Манументаль Давід Арэльяна» з 1989 года. «Кола-Кола» з’яўляецца самым паспяховым чылійскім клубам, адзіным клубам з гэтай краіны, які стаў пераможцам Кубка Лібертадорэс.

Сваю назву клуб атрымаў у гонар індзейскага правадыра Калакола, які ўзняў паўстанне супраць іспанскіх заваёўнікаў у XVI стагоддзі. «Кола-Кола» з’яўляецца самым папулярным чылійскім клубам. Супрацьстаянне з другой паводле папулярнасці камандай краіны, «Універсідад дэ Чылі», з’яўляецца «суперкласіка» чылійскага футболу.

## Гісторыя 
. Адзін з заснавальнікаў клуба.]]
Клуб быў створаны групай футалістаў, які ў 1925 годзе вырашылі пакінуць клуб «Магальянес», з-за канфлікту з кіраўніцтвам і ветэранамі клуба. Узначальваў гэту групу Давід Арэльяна.

Пасля заснавання «Кола-Кола» стала ўдзельнікам першага дывізіёна мясцовай футбольнай лігі. Першы матч у сваёй гісторыі клуб правёў 31 мая 1925 года, які скончыўся перамогай з лікам 6:0. У тым жа сезоне яны перамаглі свой першы «класіка» супраць «Магальянесу» (2:0), і ў канцы чэмпіянату «Кола-Кола» стаў непераможаным чэмпіёнам і атрымаў ганаровую мянушку — «непераможны». У канцы года каманда нават здзейсніла невялікі тур па поўдні краіны, дзе згуляла некалькі матчаў з мясцовымі камандамі.

28 сакавіка 1927 года «Кола-Кола» стаў першым чылійскім клубам, які наведаў Еўропу, а менавіта Партугалію і Іспанію. «Непераможныя» згулялі свой першы матч у Ла-Каруньі 3 красавіка супраць «Эйрыньі». 2 мая 1927 года адбылася падзея, якая паўплывала на далейшае развіццё клуба. На 35-й хвіліне таварыскага матча супраць «Рэал Уніян» з Вальядаліда, капітан і заснавальнік клуба Давід Арэльяна атрымаў ад праціўніка вельмі моцны ўдар нагой у жывот. Арэльяна адвезлі ў шпіталь, але на наступны дзень ён памёр. Яму было ўсяго 24 гады. Пасля гібелі футбаліста ігракамі было прынята рашэнне змясціць чорную паласу на клубную эмблему.

## Дасягненні 
* **Чэмпіён Чылі**: 32
:: 1937, 1939, 1941, 1944, 1947, 1953, 1956, 1960, 1963, 1970
:: 1970, 1979, 1981, 1983, 1986, 1989, 1990, 1991, 1993, 1996
:: 1997(К), 1998, 2002(К), 2006(А), 2006(К), 2007(А), 2007(К), 2008(К), 2009(К), 2014(К), 2015(А), 2017(Т)

* **Кубак Чылі**: 13
:: 1958, 1974, 1981, 1982, 1985, 1988, 1989, 1990, 1994, 1996, 2016, 2019, 2021

* **Кубак Лібертадорэс**: 1
:: 1991

* **Міжамерыканскі кубак**: 1
:: 1991

* **Рэкопа Паўднёвай Амерыкі**: 1
:: 1992

* Удакладненне: А — Апертура, К — Клаусура, Т — Трансісьён (пераходны чэмпіянат)

## Спасылкі 
* Афіцыйны сайт

Кола-Кола